Document ID: /roh_data/filtered/fineweb-2-filterrobots_roh.jsonl.gz/46112

Exteriur
Betg mo presidents franzos, er ministers ed interpresas
Il servetsch secret american NSA n’ha betg mo tadlà giu plirs presidents franzos, mabain er dus ministers da finanzas e radund 100 interpresas franzosas. Quai rapporta la gasetta «Libération» sa refereind sin la plattafurma da scuverta Wikileaks.
Tranter auter saja vegnì ramassà infurmaziuns economicas davart contracts d'exports da firmas franzosas en pliras branschas.
François Baroin ed il cumissari d'economia da l'UE Pierre Moscovici sajan vegnids tadlads giu durant lur temp d'uffizi sco minister da finanzas.
RR novitads 10.00